CELEX: C2005/296/31
Language: sk
Date: 2005-11-26 00:00:00
Title: Vec C-364/05: Žaloba podaná  27. septembra 2005  Komisiou Európskych spoločenstiev proti Holandskému kráľovstvu

26.11.2005   
            
            
               SK
            
            
               Úradný vestník Európskej únie
            
            
               C 296/17
            
         Žaloba podaná 27. septembra 2005 Komisiou Európskych spoločenstiev proti Holandskému kráľovstvu
   (Vec C-364/05)
   (2005/C 296/31)
   Jazyk konania: holandčina
   Komisia Európskych spoločenstiev, v zastúpení: Michel van Beek, splnomocnený zástupca, s adresou na doručovanie v Luxemburgu, podala 27. septembra 2005 na Súdny dvor Európskych spoločenstiev žalobu proti Holandskému kráľovstvu.
   Žalobkyňa navrhuje, aby Súdny dvor:
   
               —
            
            
               určil, že Holandské kráľovstvo tým, že
               neprijalo potrebné zákony, iné právne predpisy a správne opatrenia na dosiahnutie súladu so smernicou Európskeho parlamentu a Rady 2001/20/ES (1) zo 4. apríla 2001 o aproximácii zákonov, iných právnych predpisov a správnych opatrení členských štátov týkajúcich sa uplatňovania dobrej klinickej praxe počas klinických pokusov s humánnymi liekmi,
               neprijalo potrebné zákony, iné právne predpisy a správne opatrenia na dosiahnutie súladu so smernicou Komisie 2003/94/ES (2) z 8. októbra 2003, ktorou sa ustanovujú zásady a metodické pokyny správnej výrobnej praxe týkajúcej sa liekov na humánne použitie a skúšaných liekov na humánne použitie
               alebo v každom prípade tým, že o nich neinformovalo Komisiu,
               si nesplnilo povinnosti, ktoré mu vyplývajú z týchto smerníc;
            
         
               —
            
            
               zaviazal Holandské kráľovstvo nahradiť trovy konania.
            
         Žalobné dôvody a hlavné tvrdenia
   Podľa článku 22 ods. 1 smernice 2001/20 mali členské štáty prijať zákony, iné právne predpisy a správne opatrenia na dosiahnutie súladu so smernicou pred 1. májom 2003 a informovať o tom Komisiu. Pokiaľ ide o smernicu 2003/94 táto lehota podľa článku 17 uplynula 30. apríla 2004.
   
      (1)  Ú. v. ES L 121, s. 34; Mim. vyd. 13/026, s. 299.
   
      (2)  Ú. v. EÚ L 262, s. 22; Mim. vyd. 13/032, s. 424.